Orixe (película)

Orixe (títulu orixinal n'inglés: Inception) ye una película escrita y empobinada por Christopher Nolan y que protagonicen Leonardo DiCaprio, Elliot Page, Joseph Gordon-Levitt, Ken Watanabe, Tom Hardy, Marion Cotillard, Cillian Murphy, Tom Berenger y Michael Caine. Orixe entrenóse en 2010 consiguiendo 4 Premios Óscar por Meyor Fotografía, Meyor Amiestu de Soníu, Meyor Edición de Soníu y Meyores Efeutos Visuales. Tamién llogró 3 premios BAFTA pol Meyor Diseñu de Producción, Meyor Soníu y Meyores Efeutos Especiales.

 Argumentu 
Dom Cobb (Leonardo DiCaprio) ye un lladrón especialista nel arte de la estraición de secretos mientres la xente s'alcuentra nun estáu de suañu, cuando la mente ye más vulnerable. La so habilidá conviértese nuna referencia del espionaxe corporativu, pero al empar fai d'él un fuxitivu internacional y va llevalu a perder tolo qu'ama.

 Doblaxe n'asturianu 
Doblada al asturianu por Gonzali Producciones estrenóla la Radiotelevisión del Principáu d'Asturies nuna emisión el 8 de setiembre de 2016. Illán Gonzali dirixó y produció'l versionáu.

 Repartu 
PersonaxeVoz n'inglésDoblaxe al asturianuDominic Cobb  Leonardo DiCaprio  Félix CorcueraMallorie 'Mal' Cobb  Marion Cotillard  Valentina MaileAriadne  Ellen Page  Lorena ArmengolArtur  Joseph Gordon-Levitt  Pablo MoroEames  Tom Hardy  Carlos NovoaSaito  Ken Watanabe  Nicanor QuirósRobert Fischer  Cillian Murphy  Pachu ViñaMiles  Michael Caine  José Santa ClaraPeter Browning  Tom Berenger  Francisco OteroMaurice Fischer  Pete Postlethwaite  José Manuel MonteserínAxente d'aduanes  Michael Gaston  Eduardo ZulaibaYusuf  Dileep Rao  Herminio García-RiañoAbogáu  Ryan Hayward  José García FernándezNash  Lukas Haas  Alfonso JiménezRubia  Talulah Riley  Raquel MenorAzafata  Miranda Nolan  Sara Fernández
Otros dobladores que participaron nel doblaxe son Bruno Petrelli, Estefanía Lada, María Luisa Fernández, María Guibert y Hugo García.

 Crítica 
Según el sitiu web de Rotten Tomatoes, la película llogró una receición escelente, algamando un 86% d'aprobación (de los críticos espertos) y 93% (de la audiencia).

Hai bien de referencies que venceyen esta película col anime Paprika, dirixíu por Satoshi Kon, estrenada nel 2006; qu'al tiempu básase na novela xaponesa Paprika, escrita por Yasutaka Tsutsui en 1993.

 Curiosidaes 
- El direutor, Christopher Nolan, tardó ocho años n'escribir el guión de la película. 

- Warner Bros. Pictures ofreció-y la posibilidá a Christopher Nolan de rodar la película en 3D, pero él negóse porque nun quería que'l públicu fuera a distrayese col efeutu cinematográficu.

- El nome d'Ariadne básase na mitoloxía griega. Ariadne, fía de Minos, ayudó a Teseo a salir del llaberintu del Minotauru.

- El llaberintu diseñáu por Ariadne na película ta basáu nel llaberintu del Minotauru.

- La película dura 2 hores y 28 minutos por, a lo que se supón, una referencia a la duración del cantar d'Edit Piaf na so edición primera, que ye de 2 minutos y 28 segundos.

- La pallabra "Cobb", l'apellíu del personaxe que protagoniza Leonardo DiCaprio, significa "Suañu" en sánscritu, hindi, urdú y punyabi. El personaxe de Marion Cotillard, Mal, ye sinónimu de "malu/duelgu" en francés, español y portugués.

- Tomando la lletra primera de los personaxes principales fórmase la pallabra ''Dreams'', ''Suaños'' n'asturianu (Dom, Robert, Eames, Arthur y Ariadne, Mal Cobb y Saito).

 Referencies 

 Enllaces esternos 

Categoría:Películes doblaes al asturianu